Ostud ja hinnad: Hinnad on suhteliselt soodsad ja väikese raha eest saab palju luksuslikke lisateenuseid. Hinnanäited: õhtusöök korralikus hotellis u. 300-400 ruupiat. Pisisuveniir 50-200 ruupiat. Pudel vett al.15 ruupiat. Indiast saab soetada lukuskaupu, mis Euroopas maksavad väga palju. Näiteks väga kvaliteetsed vaibad, juveelid, kalliskivid, puhas siid, marmoritöö jpm. Suuremates poodides on hinnad fikseeritud. Hoiduda tuleks tänavakaubitsejatest, kelle kaup pole sageli kvaliteetne ning kes võivad olla väga pealetükkivad. Lihtsa eine odavas söögikohas saab kätte kümnekonna krooni eest, samas on tipp-klassi restorane, kus hinnad vastavad meie tasemele.